open-index/open-wikipedia-markdown huggingface dataset:
Հայոց ցեղասպանության հուշարձան (Ալմելո)

**Հայոց ցեղասպանության հուշարձան**, հուշարձան Նիդերլանդների Ալմելո քաղաքում։

## Պատմություն
Հուշահամալիրը նվիրված է 1915 թվականի Հայոց ցեղասպանության զոհերի հիշատակի 99-ամյակին։ Հուշահամալիրի պաշտոնական բացումը տեղի է ունեցել 2014 թվականի ապրիլի 24-ին։

Հուշարձանի բացման արարողությանը ներկա են գտնվել հուշահամալիրի հեղինակ-նախաձեռնող, բարերար Քրիստիան Գելիջին, Նիդերլանդներում ՀՀ արտակարգ և լիազոր դեսպան Ձյունիկ Աղաջանյանը, Նիդերլանդների խորհրդարանի պատգամավորներ, Երևանի քաղաքապետարանի աշխատակազմի արտաքին կապերի վարչության պետ Դավիթ Գևորգյանը, տեղի իշխանությունների ներկայացուցիչներ, հայ համայնքի և եկեղեցական կառույցի ղեկավարներ, բազմաթիվ հյուրեր։

## Տվյալներ
Հայ առաքելական եկեղեցուն պատկանող հողի վրա կառուցված հուշահամալիրը ստեղծվել է հայկական եկեղեցիների ճարտարապետությանը հատուկ ոճով՝ 16 սյուների վրա, 16 խաչքարերով, հայկական տուֆ քարից։ Խաչքարերը կառուցել են Հայաստանում՝ Վանաձորում, վարպետ՝ Սերգեյ Դանիելյան։

## Հեղինակ
* Հեղինակ-նախաձեռնող-բարերար՝ Քրիստիան Գելիջի
* Վարպետ՝ Սերգեյ Դանիելյան

## Ծանոթագրություններ

Կատեգորիա:Հայոց ցեղասպանության հուշարձաններ
Կատեգորիա:Նիդերլանդների հուշարձաններ
Կատեգորիա:Սփյուռքի հայկական հուշարձաններ
Կատեգորիա:Նիդերլանդահայ ճարտարապետություն
Փառքի շքանշան (ԽՍՀՄ)

**Փառքի շքանշան**՝ Խորհրդային Միության ռազմական եռաստիճան շքանշան, հաստատված ԽՍՀՄ Գերագույն Խորհրդի նախագահության հրամանագրով՝ «Փառքի շքանշանի  I, II և III աստիճանի շքանշանի հիմնադրման կարգը», նոյեմբերի 8-ին 1943 թ.։ Պարգևատրվել են բացառիկ խիզախություններով աչքի ընկած Կարմիր բանակի շարքային և սերժանտական կազմը, ինչպես նաև ռազմաօդային ուժերի կրտսեր լեյտենանտները։ Պարգևատրվում են միայն անձնական վաստակի համար, զինվորական ստորաբաժանումները և կազմավորումները «Փառքի շքանշան» չեն պարգևատրվել։ Փառքի շքանշանը իր ստատուտով (կանոնադրություն) և ժապավենի գույնով գրեթե նույնությամբ կրկնում է մինչհեղափոխական Ռուսաստանի առավել հարգված պարգևներից Գիորգիևյան Խաչը։

Փառքի շքանշանը ունի երեք աստիճան, որոնցից ամենաբարձր I աստիճանի շքանշանը ոսկուց է, իսկ II և III-ը՝ արծաթե (II աստիճանի մոտ ոսկեզօծ էր կենտրոնական մեդալիոնը)։ Այս տարբերանշանները կարող էին տրվել է անձնական սխրանքի համար ռազմի դաշտում, և տրվում էին խիստ հաջորդականությամբ՝ ցածր աստիճանից ամենաբարձր աստիճանի։

Փառքի շքանշանի ասպետները օգտվում են ԽՍՀՄ շքանշանների մասին ընդհանուր կանոնադրություններով սահմանված արտոնություններից, ինչպես նաև արտահերթ զինվորական կոչում ստանալու իրավունքից։ Երկրորդ համաշխարհային պատերազմի ժամանակ Փառքի III աստիճանի շքանշանով պարգևատևվել է ավելի քան 868 000 խորհրդային զինվոր, թ աստիճանով՝մոտ 46 000, իսկ Փառքի շքանշանի ասպետ են դարձել 2 456-ը, որոնցից 27-ը հայ։

## Փառքի շքանշանի հայ ասպետները
# Աբրահամյան Վարազդատ Կարապետի
# Ալաֆերդով Ալեքսանդր Գալուստի
# Ավետիսյան Նարիբեկ Աղաբեկի
# Ավետիսյան Վարազդատ Սմբատի
# Գոչյան Աղասի Իգնատի
# Գրիգորյան Գրիգոր Ավանեսի
# Դալլաքյան Վլադիմիր Առաքելի
# Իսրայելյան Գևորգ Ավանեսի
# Ծատուրյան Մեխակ Զաքարի
# Կարախանյան Իսահակ Պողոսի
# Կարապետյան Գրիգոր Հովսեփի
# Հայրապետյան Վաղարշակ Ղարայի
# Հովհաննիսյան Արմենակ Արսենի
# Ղուլիկյան Վարազդատ Մակարի
# Մելիքսեթյան Խաչիկ Հմայակի
# Մելքումյան Աշոտ Գալուստի
# Շուշանյան Հարություն Վարդերեսի
# Ոպանյան Գինեվան Միսակի
# Պապոյան Ռուբեն Արտաշեսի
# Սարգսյան Շահեն Հովհաննեսի
# Սերոբյան Քերոբ Պետրոսի
# Սիվիկյան Սերգեյ Արմենակի
# Ստեփանյան Իսրայել Գալուստի
# Ստեփանյան Ստեփան Բաբայի
# Սևոյան Սանասար Սիմոնի
# Օսիպով (Հովսեփյան) Օսիպ (Հովսեփ) Սահակի
# Օսկանյան Պյոտր Ստեփանի

## Ծանոթագրություններ

Կատեգորիա:Փառքի շքանշան (ԽՍՀՄ)
Վյորներսբերգ

**Վյորներսբերգ** (), կոմունա Գերմանիայում, Բադեն Վյուրտեմբերգ երկրամասում։

Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 249 մարդ է (2010 թվականի դեկտեմբերի 31-ի տվյալներով)։ Զբաղեցնում է 3,48 կմ² տարածք։ Պաշտոնական կոդը՝ *08 2 37 072*։

## Ծանոթագրություններ

Կատեգորիա:Գերմանիայի քաղաքներ
Յո՞ երթաս (վեպ)

**«Յո՞ երթաս»**, , լեհ գրող Հենրիկ Սենկևիչի պատմավեպն է։

## Բովանդակություն
«Յո՞ երթաս» պատմավեպը երիտասարդ քրիստոնեուհի Լիգիայի և հռոմեացի պատրիկ Մարկոս Վինիկիոսի սիրո պատմությունն է և արտացոլում է պատմական իրողություններ, որոնք տեղի են ունեցել Ներոն կայսեր ժամանակաշրջանում, մ.թ. 64 թվականին։ Պատմավեպն առաջին անգամ գրքի տեսքով հրատարակվել է 1896 թվականին, թարգմանվել է ավելի քան 50 լեզուներով։ Այս գործի շնորհիվ Հենրիկ Սենկևիչը 1905 թվականին արժանացել է գրականության ոլորտում Նոբելյան մրցանակի։

Լեհերենից հայերեն պատմավեպը թարգմանել է Ստեփան Լիսիցյանը։

(Աւետարան ըստ Յովհաննու. Զ 36 Ասէ ցնա Սի՛մովն Պետրոս. Տէր յո՞վ երթաս։ Պատասխանի ետ Յիսուս. Ուր ե՛սն երթամ, դու՝ ո՛չ կարես այժմ գալ զկնի իմ, բայց ապա եկեսցես զկնի իմ։)

## Հայերեն հրատարակություններ
* «Յո Երթաս»։ Վեպ Ներոնի ժամանակից, Հենրիկ Սենկևիչ, Ստեփան Լիսիցյան, Արփիկ Վարդապետյան, Երևան։ Հայպետհրատ, 1961
* «Յո՞ Երթաս»։ Վեպ Ներոնի ժամանակից, Հենրիկ Սենկևիչ, Ստեփան Լիսիցյան, Բոգդան Վերդյան, Երևան։ Լույս, 1983։

## Ծանոթագրություններ

## Արտաքին հղումներ
* Վեպը գրապահարանում 
* Վեպը standardebooks.org-ում

Կատեգորիա:1896 գրքեր
Կատեգորիա:Գրական ստեղծագործություններ այբբենական կարգով
Կատեգորիա:Լեհերեն վեպեր
Կատեգորիա:Հեռուստասերիալների հիմք ծառայած վեպեր
Կատեգորիա:Պատմական վեպեր
Կատեգորիա:Վեպեր, որոնց հիման վրա ստեղծվել են օպերաներ
Հայոց ցեղասպանության հուշաքար (Տրոյ)

**Հայոց ցեղասպանության հուշաքար**, հուշաքար ԱՄՆ Միչիգան նահանգի Տրոյ քաղաքի Ռիվերֆրոնտ զբոսայգում՝ Վիետնամի պատերազմի զոհերի հուշակոթողի հարևանությամբ։

## Պատմություն
Հուշարձանի տեղադրման նախագիծը կյանքի է կոչվել «Վարդանի դուստրեր և որդիներ» կազմակերպության և Հայոց ցեղասպանությանը նվիրված հանձնաժողովի համանախագահ Ռալֆ Ենոքյանի ջանքերով։

Հուշարձանի բացման արարողությանը ներկա են գտնվել Սուրբ Պետրոս հայկական առաքելական եկեղեցու քահանա Ստեփանոս Դուդուկչյանը, Հայոց ցեղասպանությանը նվիրված հանձնաժողովի համանախագահ Ռալֆ Ենոքյանը, նահանգային պաշտոնյաներ և հայկական համայնքի ներկայացուցիչներ։

## Տվյալներ
Հուշաքարի վրա փորագրված է.

## Ծանոթագրություններ

Կատեգորիա:ԱՄՆ-ի հայկական հուշարձաններ
Կատեգորիա:Հայոց ցեղասպանության հուշարձաններ
Մոր ձեռքերը

**«Մոր ձեռքերը» հուշարձան**, խաչքար-հուշարձան ԱՄՆ Մասաչուսեթս նահանգի Լոուել քաղաքի քաղաքապետարանի մոտ։

## Պատմություն
Հայոց ցեղասպանության զոհերի հիշատակը հավերժացնող խաչքար-հուշարձանը կանգնեցվել է 2014 թվականի մայիսին՝ ԱՄՆ Մասաչուսեթս նահանգի Լոուել քաղաքի քաղաքապետարանի մոտ։ Հուշարձանի նախագիծը հայ համայնքի անդամների և քաղաքապետ Ջեյմս Միլինաձոյի օգնությամբ սկսել է իրագործվել 2011 թվականից։ Այնուհետև նրանց են միացել Մերիմակ Վելիի Հայոց ցեղասպանության հուշարձանի կոմիտեի անդամները։

## Հեղինակ
* Քանդակագործ՝ Դանիել Վարուժան Հեճինյան

## Տվյալներ
Հուշարձանը բրոնզից և գրանիտից և ըստ քանդակագործի քարը և բրոնզը խորհրդանշում են մարմնի և հոգու միասնությունը։ Հուշարձանի վերևի հատվածում կան հյուսող եռաչափ ձեռքեր։ Մեծ խաչը տեղակայված է ձեռքերի ներքևում։ Գործվածքի մի մասը, որը կախված է խաչի վրա, խորհրդանշում է հայկականության ուժն ու գեղեցկությունը։ Հուշաքարի վրա գրված է.

## Ծանոթագրություններ

## Արտաքին հղումներ
*«Մոր ձեռքերը» հուշարձանի պաշտոնական կայքը 

Կատեգորիա:ԱՄՆ-ի հայկական հուշարձաններ
Կատեգորիա:Հայոց ցեղասպանության հուշարձաններ
Ո՞վ է ուզում դառնալ միլիոնատեր (Հայաստան)

**Ո՞վ է ուզում դառնալ միլիոնատեր** (), Ո՞վ է ուզում դառնալ միլիոնատեր ինտելեկտուալ շոուի հայկական տարբերակը։ Հիմնական նպատակն է ճիշտ պատասխանելով բոլոր 15 հարցերին հաղթել 5.000.000 դրամը։ Ի տաբերիություն շատ ազգային տարբերակների այստեղ կա 4 *օգնության հնարավորություն* - Հիսուն Հիսուն (*50-50*), Զանգ ընկերոջը, Դահլիճի օգնություն, առաջին անձեռնմխելի գումարից հետո ավելանում է նաև Հարցը փոխելու հնարավորությունը։

## Հաղորդավարներ

* Աշոտ Ադամյան (2003)
* Մարկ Սաղաթելյան (2003-2005)
* Արման Սաղաթելյան (2005-2007)
* Հակոբ Ռուբինյան (2007-2009)
* Ավետ Բարսեղյան (2009-2015)
* Եգոր Գլումով (2011)

## Խաղի մրցանակներ

:*

## Հեռարձակում

:Սկզբում հեռուստախաղը հեռարձակվել է Առաջին Ալիքով, այնուհետև՝ Շանթով։ 
:*

## Տես նաև
* Ո՞վ է ուզում դառնալ միլիոնատեր (հեռուստաշոու)
* Հայ-Q
* Բարտեր

Կատեգորիա:2003 հեռուստասերիալներ
Կատեգորիա:2000-ականների հայկական հեռուստասերիալներ
Կատեգորիա:Շանթ հեռուստաընկերության նախագծեր
Կատեգորիա:Հանրային հեռուստաընկերության նախագծեր
Կատեգորիա:2010-ականների հայկական հեռուստասերիալներ
Կատեգորիա:Հայկական հեռուստահաղորդումներ
Խաչքար-հուշարձան աղոթքի և ուխտի (Էջմիածին)

**«Խաչքար-հուշարձան աղոթքի և ուխտի»** կամ «Խաչքար աղոթքի և ուխտի, ի հիշատակ 1915 թվի չարագործության զոհ դարձած հայերի», խաչքար-հուշարձան էջմիածնի Մայր տաճարի հյուսիսային մասում։ Ցեղասպանության հայ նահատակներին նվիրված առաջին հուշարձանն է Հայաստանում։ Կառուցվել է Հայոց ցեղասպանության 50-ամյա տարելիցի առթիվ։

## Պատմություն
Հայոց ցեղասպանության զոհերի հիշատակը հավերժացնող խաչքար-հուշարձանը կանգնեցվել է 1965 թվականին էջմիածնի Մայր տաճարի հյուսիսային մասում, Ամենայն հայոց կաթողիկոս Վազգեն Առաջինի որոշմամբ։ Հուշարձանն իր ծավալային հորինվածքով աստիճանաձև պատվանդանին կանգնեցված բազալտե կոթող է՝ ամբողջության մեջ կուռ ներդաշնակված տարբեր նկարվածքի և կտրվածքի բազմաթիվ խաչքարերով։ Կոթողի հակադիր երեսին հայոց պետականության ավանդական խորհրդանիշ՝ արծիվ, սուր և վահանի բարձրաքանդակ պատկերն է։ Վահանի բոլորակին արձանագրված են տեղանուններ՝ Հաճըն, Եդեսիա, Զեյթուն, Մուսա լեռ, Վան, Շատախ, Շապին Գարահիսար, Մարաշ, Սարդարապատ, Սասուն, որտեղ հայ բնակչությունը հերոսաբար դիմադրել է ջարդարարներին։

## Հեղինակներ
* Ճարտարապետ՝ Ռաֆայել Իսրայելյան
* Քանդակագործ՝ Արա Հարությունյան

## Պատկերասրահ

2014 Prowincja Armawir, Wagharszapat, Baptysterium św. Wardana Mamikoniana i pomnik ludobójstwa Ormian (01).jpg
2014 Prowincja Armawir, Wagharszapat, Pomnik ludobójstwa Ormian (02).jpg
Memorial khatchkar to the Armenian Genocide in Etchmiadzin, Armenia.jpg
Խաչքար-հուշարձան աղոթքի և ուխտի (2) 1.JPG
Էջմիածնի մայր տաճար, ArmAg 11 12.jpg
Memorial khachkar to the Armenian Genocide in Etchmiadzin - detail.png


## Ծանոթագրություններ

Կատեգորիա:Հայոց ցեղասպանության հուշարձաններ
Կատեգորիա:Արմավիրի մարզի հուշարձաններ
Կատեգորիա:Ռաֆայել Իսրայելյանի հուշարձաններ
Կատեգորիա:Վաղարշապատի շենքեր և կառույցներ
Լաբրադորիտ

մինի|Լաբրադորիտ
**Լաբրադորիտ**, ապար գաբրոների խմբից։ Հիմնականում կազմված է Լաբրադորից, պիրոքսենների և հանքային միներալների չնչին (5-7%) մասնակցությամբ։

Լաբրադորիտի որոշ տարատեսակներում լաբրադորի հատիկները պարունակում են իլմենիտ և դրա համար ունեն սև երանգ։ Հաճախ լաբրադորի բյուրեղները ունենում են մի քանի սանտիմետր մեծություն և լավ փայլում են։ Այդպիսի բյուրեղներով լաբրադորիտները շատ գեդեցիկ են և օգտագործվում են արձանների պատվանդանների, շենքերի երեսպատման համար։ Լաբրադորիտի խոշոր հանքավայրեր հայտնի են Ուկրաինայում, Ռուսաստանում, Կանադայում և ԱՄՆ-ում։

Կատեգորիա:Մագմատիկ ապարներ
Կատեգորիա:Քանդակագործական նյութեր
Էսպելույ

**Էսպելույ** (), քաղաք և մունիցիպալիտետ Իսպանիայում։ Մտնում է Խաեն պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Կամպինիա դե Խաեն շրջանի կազմում։ Տարածքը գրավում է 25,63 կմ² մակերես, իսկ բնակչությունը կազմում է 753 մարդ՝ ըստ 2010 թվականի տվյալների։ Հեռավորությունը վարչական կենտրոնից կազմում է 34 կմ։

## Ծանոթագրություններ

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Խաեն պրովինցիայի բնակավայրեր
Սան Ժորժի (պանիր)

**Սան Ժորժի** (), կոշտ կամ կիսակոշտ պանիր, որն արտադրվում է Սան Ժորժի կղզում, որը Ազորյան կղզիների մաս է կազմում։ Այս պանիրը պատրաստում է կովի պաստերացված կաթից։ Պանրի քաշը կազմում է 7-12 կգ, ունի մուգ դեղին գույն, որը երբեմն պատված է պարաֆինով։ Սան Ժորժի պանիրը սկսեցին արտադրել Ազորյան կղզիների գաղութացումից հետո։ Կղզում կառուցեցին գործարան, որը XVIII դարում մատակարարվեց ամբողջ կղզուն։

## Ծանոթագրություններ

## Արտաքին հղումներ
* EU PDO Status — S.Jorge
* Պորտուգալիայի պանիրներ 

Կատեգորիա:Պորտուգալական պանիրներ
Կատեգորիա:Կիսապինդ պանիրներ
Մասկարպոնե (պանիր)

**Մասկարպոնե (պանիր)** (), իտալական սերուցքային պանիր։ Մասկարպոնեի 25% յուղայնությամբ սերուցքի արտադրության համար եռացնում են 70-90&nbsp;°C ջերմաստիճանում և խառնելուց ավելացնում են գինեթթու և կիտրոնի թթու։ Երկարատև եռացնելն ավարտելուց հետո ապրանքանիշը սառեցնում են, շիճուկի հեռացման համար սեղմում են պարկերի մեջ և պահում են զով վայրում։ Պանրի պահպանման ջերմաստիճանը +0 +4&nbsp;°C է։

## Պատմություն
Ծագում է Լոմբարդիա տարածաշրջանից։ Ենթադրվում է, որ առաջին անգամ այն սկսել են պատրաստել Միլանից հարավ-արևմուտք գտնվող Լոդի և Աբբիատեգրասսո քաղաքներում, XVI դարի վերջերին և XVII դարի սկզբներին։

Արտադրվում է Իտալիայում, արտադրող ընկերությունը «Parmalat» ՍՊԸ-ն է։

## Օգտագործում
Հաճախ օգտագործվում է պանրով թխվածք և այլ աղանդերներ պատրաստելու համար։ Մասկարպոնեն պարունակում է մոտավորապես 75 % ճարպ, այդ պատճառով էլ ավելի հաճախ օգտագործվում է աղանդերներում։ Առավել հայտնի աղանդերը պատրաստված մասկարպոնեով տիրամիսուն է։ Պանիրը նաև օգտագործվում է բուսայուղի փոխարեն սենդվիչների համար։

Մասկարպոնե պանիրը տիպիկ իտալական համով ուտեստ է։ Prosciutto և Rocket պիցցաների բաղադրամասերից է։

## Բաղադրություն
100գ պանրում կալորիականությունը կազմում է 224 կկալ։

Հաշվարկված է 100 գ պանրի համար՝
* *Յուղայնություն*՝ 83
* *Սպիտակուցներ*՝ 14
* *Ածխաջրեր*՝ 1.5

## Պատկերասրահ

Miss Marple crepe with maple sugar mascarpone (top).jpg
Il dolce...al mascarpone.jpg
Pot roasted pears with marscapone panna cotta.jpg
Vanilla cupcakes with lemon and mascarpone frosting and white chocolate curls, detail.jpg
White chocolate mascarpone cake.jpg
Moosewood strawberry mascarpone tart, 2008.jpg
Coffee Mascarpone Crème.jpg
A take on tiramisu with mascarpone.jpg
Kirsch-Mascarpone-Creme (10579532453).jpg
Solé - Flatbread appetizer.jpg


## Ծանոթագրություններ

## Արտաքին հղումներ
* Մանկարպոնե պանիրը  cheese.com կայքում 
* Մասկարպոնե պանրի պատրաստման տեխնոլոգիան 

Կատեգորիա:Իտալական պանիրներ
Եգիպտացորեն թեյ

մինի|եգիպտացորեն թեյ
**Եգիպտացորեն թեյ** ( *օկսուսու-չհա*), կորեական ավանդական ըմպելիք, պատրաստված եգիպտացորենի հատիկներից։ Օկսուսու չհա պատրաստելու համար նախ եգիպտացորենի հատիկները փռում են արևի տակ, որպեսզի նրանք չորանան, այնուհետև բովում են թավայի մեջ մինչև դարչնագուն դառնալը։ Այս ամենից հետո բովված հատիկները եփում են մինչև ոսկեգույն գույն ստանալը։ Երբեմն ըստ ցանկության ավելացնում են շաքարավազ, չնայած որ եփուկը առանց այն էլ մի քիչ քաղցր է լինում։ Եգիպտացորենից թեյ պատրաստելու եղանակները հիմնականում անվանում են kanneni (Kor: 강냉이), որը մեծ տարածում ունի Հարավային Կորեայում։

Եգիպտացորենի թեյը բուժում է երիկամների և միզապարկի հիվանդություններ(3ճ/գ մանրացրած մազիկներ և կես լիտր ջուր) ջուրը պետք է եռացնել և լցնել եգիպտացորենի մազիկների վրա:Փակել այն և թողնել թրմվի 2ժամ։ Դրանից հետո քամել և օրական 3անգամ խմել 1բաժակ, ուտելուց հետո։ Եգիպտացորենի թեյը օգտակար է նաև սրտամկանի հիվանդության համար(1ճ/գ եգիպտացորենի մազիկներ, 1ճ/գ խատուտիկի մանրացրած արմատ, 1ճ/գ անանւխ) կես լիտր եռացրած ջուրը լցնել բոլոր բաղադրիչների վրա,կափարիչը ծածկել և թողնել թրմվի 2 ժամ։ Ապա քամել թեյը և խմել օրական 3անգամՙ ուտելուց առաջ, 1բաժակի չափով:Եգիպտացորենի թեյը բուժում է նաև միզուղիներ(3գ մազիկներ, 3գ թեղու(ВЯЗ) տերևներ, 20գ կտավատի սերմեր) 1/2 լիտր եռացրած ջուրը լցնել բոլոր բաղադրիչների վրա, ծածկել կափարիչը և թողնել թրմվի 2ժամ։ Ապա քամեք և խմեք օրական 3անգամՙ ուտելուց առաջ:Խորհուրդ է տրվում օգտագործելուց առաջ անպայման խորհրդակցել բժշկի հետ։  ===

Կատեգորիա:Կորեական թեյ
Կատեգորիա:Թեյ խմիչքներ
Սելյենտ

**Սելյենտ** (), մունիցիպալիտետ և քաղաք Իսպանիայում։ Գտնվում է Վալենսիա նահանգի, Վալենսիա պրովինցիայի մեջ։Մունիցիպալիտետը գտնվում է Ռիբերա-Ալտա շրջանում։ Նրա տարածքը գրավում է 14 կմ, իսկ բնակչությունը կազմում է 425 մարդ (2010)։

## Պատկերասրահ

Pou de gel sellent cat.jpg|
Riu Sellent.jpg|

Voltors a Pinyes.JPG|


Կատեգորիա:Իսպանիայի բնակավայրեր
Նոր Սեբաստիա (հուշարձան)

**«Նոր Սեբաստիա» հուշարձան**, գտնվում է Մալաթիա-Սեբաստիա համայնքում, տեղադրվել է 1970 թվականին։

## Պատմություն
Նոր Սեբաստիա թաղամասի բնակիչները, որոնք հիմնականում Արևմտյան Հայաստանի Սեբաստիա քաղաքից գաղթած հայերի սերունդներն են, կառուցել են 1915 թվականին նահատակված սեբաստացիներին նվիրված հուշարձան, որի տուֆակերտ հորինվածքում՝ ուղղանկյուն կտրվածքի սյունակոթողին մի կողմից համադրված է ծածկված տաղավարի աստիճանաձև ուրվագիծ ունեցող որմը, մյուս կողմից՝ միջանցիկ կամար։

## Հեղինակ
* Ճարտարապետ՝ Ռաֆայել Իսրայելյան

Կատեգորիա:Երևանի հուշարձաններ
Կատեգորիա:Հայոց ցեղասպանության հուշարձաններ
Կատեգորիա:Ռաֆայել Իսրայելյանի հուշարձաններ
Լաիգերա

**Լաիգերա** (իսպ.՝ Lahiguera), մունիցիպալիտետ Իսպանիայում` Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Էլ Կամպինիա դե Խաեն շրջանում։ Զբաղեցնում է 44,4 կմ2 տարածք։ Բնակչությունը` 1878 մարդ (2010 թվականի տվյալներով)։ Գտնվում է պրովինցիայի վարչական կենտրոնից 11 կմ հեռավորության վրա։

## Բնակչությունը

## Ծանոթագրություններ

## Արտաքին հղումներ
* Lahiguera en la red 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Խաեն պրովինցիայի բնակավայրեր
Լա Պուերտա դե Սեգուրա

**Լա Պուերտա դե Սեգուրա** (իսպ.՝ La Puerta de Segura), մունիցիպալիտետ Իսպանիայում։ Գտնվում է *Խաեն* պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Սիեռա դե Սեգուրա* շրջանում։ Տարածքը կազմում է՝ 98 կմ2։ Բնակչությունը՝ 2653 մարդ (2010 թվականի տվյալներով)։ Հեռավորությունը պրովինցիայի վարչական լենտրոնից՝ 140 կմ։

## Արտաքին հղումներ
* Ла-Пуэрта-де-Сегура

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Խաեն պրովինցիայի բնակավայրեր
Վիլչես (Խաեն)

**Վիլչես** (), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Էլ Կոնդադո դե Խաեն* շրջանում։ Տարածքը կազմում է 274 կմ2։ Բնակչությունը՝ 4892 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80 կմ հեռավորության վրա։

## Արտաքին հղումներ
* Գլխավոր կայք

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Խաեն պրովինցիայի բնակավայրեր
Սալեմ (Վալենսիա)

**Սալեմ** ( ), մունիցիպալիտետ և քաղաք Իսպանիայում։ Գտնվում է Վալենսիա պրովինցիայի մեջ։ Մունիցիպալիտետը գտնվում է Վալե-Դե-Ալբաիդա շրջանում։ Նրա տարածքը զբաղեցնում է 8,6 կմ² մակերես, իսկ բնակչությունը կազմում է 472 մարդ (2010)։ Հեռավորությունը վարչական կենտրոնից կազմում է 29 կմ։

## Արտաքին հղումներ
* Պաշտոնական կայք 

Կատեգորիա:Իսպանիայի բնակավայրեր
Նովելդա

**Նովելդա** (), բնակավայր և մունիցիպալիտետ Իսպանիայում։ Մտնում է Ալիկանտե պրովինցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Վինալոպո Միթխա շրջանի կազմում։ Զբաղեցնում է 75,7կմ² մակերես։ Բնակչությունը՝ 27104 մարդ (2010)։ Պրովինցիայի վարչական կենտրոնից գտնվում է 24 կմ հեռավորության վրա։

## Բնակչություն

## Սպորտ
Քաղաքում գտնվում է Նովելդա նույնանուն ֆուտբոլային ակումբը։

## Կապ
* *Փոստային հասցե* - Plaza España, 1
03660, Novelda, Իսպանիա
* *Հեռախոս* - 965 60 26 90
Միջազգային՝ +34 965 60 26 90
* *Ֆաքս* - 965 60 59 00
Միջազգային՝ +34 965 60 59 00
* *Էլեկտրոնային փոստ* - novelda@dip-alicante.es
* *Կայք* - www.dip-alicante.es/novelda։

## Հեռավորությունն այլ վարչական միավորներից
* Մադրիդ՝ 339 կմ	
* Բարսելոնա՝ 418 կմ	
* Վալենսիա՝ 125 կմ
* Սևիլյա՝ 473 կմ	
* Սարագոսա՝ 364 կմ	
* Մալագա՝ 372 կմ
* *Մուրսիա*՝ 55 կմ	
* *Պալմա*՝ 324 կմ	
* *Լաս Պալասիոս դե Գրան Կանարիա*՝ 1776 կմ
* Բիլբաո՝ 572 կմ	
* *Ալիկանտե*՝ 25 կմ մոտակա	
* *Կորդաբա*՝ 356 կմ

## Պատկերասրահ

Glorieta de Novelda.JPG|Գլորիետա (La Glorieta)
Novelda Jugendstil.jpg|Մոդերնիստական ոճով կառուցված շենք Նովելդայում
Santa Maria Magdalena.JPG|Սուրբ Սանտա Մարիա Մագդալենա


## Ծանոթագրություններ

Կատեգորիա:Ալիկանտե պրովինցիայի բնակավայրեր
Կատեգորիա:Իսպանիայի բնակավայրեր
Կարբոներոս

**Կարբոներոս** (), մունիցիպալիտետ Իսպանիայում, գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիերա Մորենայում։ Տարածքը կազմում է 58 կմ2։ Բնակչությունը 670 մարդ (2010 թվականի տվյալներով)։ Գտնվում է պրովինցիայի վարչական կենտրոնից 60 կմ հեռավորության վրա։

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Խաեն պրովինցիայի բնակավայրեր
Կամբոցոլա (պանիր)

**Կամբոցոլա (Cambozola)**, գերմանական բորբոսով կովի պանիր։ Արտադրողները կարողացել են այն համատեղել ֆրանսիական փափուկ պանրի և իտալական «Գորգոնձոլա» պանրի հետ։ Այստեղից էլ պանրի անվանումը՝ «Կամբոցոլա» = «Կամամբեր» + «Գորգոնձոլա»։ Պանիրը 1970-ական թվականներին արտոնագրվել է Champignon ընկերության կողմից։ Մինչ այս էլ Բավարիայում հայտնի էր Bavaria Blu պանրի նմանությամբ, որն արտադրվել է 1900-ական թվականներին։ Նմանցվում է կապույտ պանրի հետ։

## Արտադրություն
Պանրի արտադրության համար օգտագործվում է Penicillium roqueforti բորբոս, որով պատրաստվում են դրա նման պանրերը, ինչպես գորգոնձոլան, ռոկֆորը և ստիլտոնը։ Կայունությանը հասել է սերուցքի ավելացման շնորհիվ։ Պանրի սպիտակ գույնը նման է կամամբերի գույնին։

## Արտաքին հղումներ
* Cambozola պանրի պաշտոնական կայք

Կատեգորիա:Գերմանական պանիրներ
Կատեգորիա:Կապույտ պանիրներ
Կատեգորիա:Կովի կաթից պանիրներ
Կատեգորիա:Բորբոսով պանիրներ
Հայոց ցեղասպանության հուշարձան (Շտուտգարտ)

**Հայոց ցեղասպանության հուշարձան**, հուշարձան Գերմանիայի Շտուտգարտ քաղաքի գլխավոր գերեզմանատան տարածքում։

## Պատմություն
Հուշարձանը կառուցվել է ի հիշատակ հայոց ցեղասպանության զոհերի։ Հուշարձանի կառուցումն սկսվել է 1980-ական թվականներին և ավարտվել է 1987 թվականին

## Տվյալներ
Հուշարձանը բաղկացած է երեք մասից՝ 
* խաչքարի նման կարմիր մարմարե փոքր աշտարակ՝ 10 ոտնաչափ բարձրությամբ, վերևի մասում քանդակված է խաչ, ներքևում՝ մակագրություն
* փոքր ծաղկաման 
* մետաղական արկղ, որում վառվում է անմար կրակը, որպես մահացածների անմար հիշատակի խորհրդանիշ։

## Պատկերասրահ

Mahnmal Genozid Armenier Stuttgart 2.jpg
Mahnmal Genozid Armenier Stuttgart 3.jpg
Mahnmal Genozid Armenier Stuttgart 4.jpg
Mahnmal Genozid Armenier Stuttgart 5.jpg


## Ծանոթագրություններ

Կատեգորիա:Գերմանիայի հայկական հուշարձաններ
Կատեգորիա:Հայոց ցեղասպանության հուշարձաններ
Լաբիլություն

**Լաբիլություն** ( — անհաստատ, անկայուն), ֆունկցիոնալ շարժունություն, նյարդային և մկանային հյուսվածքների ֆունկցիոնալ ակտիվությանն ուղեկցող տարրական ռեակցիաների արագությունը։ «Լաբիլություն» հասկացությունը սահմանել է ռուս ֆիզիոլոգ Նիկոլայ Վվեդենսկին (1886), ըստ որի որպես Լաբիլությունյան չափ ընդունվում է գործողության պոտենցիալների այն առավելագույն քանակը, որ կարող է տվյալ հյուսվածքում առաջանալ մեկ վայրկյանի ընթացքում՝ գրգռման ռիթմին խիստ համապատասխան։ Լաբիլությունյան չափը հակադարձ համեմատական է բացարձակ անդրդելիության (ռեֆրակտերության) փուլին։ Ռիթմիկ շարքում որպեսզի բոլոր գրգիռներն առաջացնեն դրդում, անհրաժեշտ է, որ գրգիռների միջև ընկած ժամանակահատվածը մի փոքր երկար լինի բացարձակ անդրդելիության տևողությունից, որպեսզի հյուսվածքը կարողանա ձեռք բերել նորից դրդվելու ունակություն։ Օրինակ, տաքարյուն կենդանիների շարժիչ նյարդաթելերի բացարձակ ռեֆրակտեր փուլը տևում է մոտ 0,45 վրկ, բայց նրանք կարող են 1 վայրկյանում դրդվել ընդամենը 1000 անգամ։ Լաբիլությունյան չափը ավելի փոքր է մկանում, ապա սինապսում։ Ալեքսեյ Ուխտոմսկին ցույց է տվել, որ Լաբիլություն կարող է մեծանալ ռիթմիկ գրգռման ընթացքում, այսինքն՝ հյուսվածքը կարող է ձեռք բերել ավելի մեծ դրդման ռիթմ վերարտադրելու հատկություն։ Այս երևույթը կոչվում է ռիթմի յուրացում։ Լաբիլություն֊յան տեսությունը Վվեդենսկուն հնարավորություն տվեց հետագայում մշակելու ւցարաբիոզի ուսմունքը։ Լաբիլությունյան տեսությունը կարևոր է նյարդային գործունեության մեխանիզմները, նյարդային կենտրոնների և անալիզատորների աշխատանքը նորմայում և հիվանդությունների շրջանում բացատրելու համար։

Կատեգորիա:Կենսաէլեկտրական երևույթներ
Անտոնիո Լաբրիոլա

**Անտոնիո Լաբրիոլա** (, Անտոնիո, ), իտալացի փիլիսոփա, մարքսիզմի տեսաբան և պրոպագանդիստ։

## Կենսագրություն
Ավարտել է Նեապոլի համալսարանը։ 1874 թվականից՝ գործնական փիլիսոփայության և մանկավարժության պրոֆեսոր Հռոմի համալսարանում։ 1890-ական թվականների սկզբներին ծանոթանալով Կառլ Մարքսի աշխատություններին՝ ձախհեգելականությունից և հերբարթականությունից անցել է մարքսիզմին։

Նամակագրական կապ է ունեցել Ֆ. Էնգելսի հետ։ Մասնակցել է Իտալիայի և միջազգային բանվորական շարժումներին։ Քննարկել է պատմական մատերիալիզմի պրոբլեմները, զարգացրել դասակարգերի, պատմության մեջ ժողովրդի ու անհատի դերի, պետության, հեղափոխության և այլ հարցեր։ Լաբրիոլայի հայացքներում կան որոշ հակասություններ ու սխալներ։ Նա թերագնահատել է պրոլետարիատի դիկտատուրայի ուսմունքը, բանվոր դասակարգի և նրա դաշնակիցների հետ պրոլետարիատի կուսակցության փոխհարաբերության նշանակությունը, ճիշտ չի ըմբռնել ազգային հարցը։

## Ծանոթագրություններ

Կատեգորիա:Իտալացի փիլիսոփաներ
Կատեգորիա:19-րդ դարի փիլիսոփաներ
Կատեգորիա:20-րդ դարի փիլիսոփաներ
Կատեգորիա:Իտալացի գրողներ
Կատեգորիա:Իտալացի լրագրողներ
Կատեգորիա:Նեապոլի համալսարանի շրջանավարտներ
Կատեգորիա:Քաղաքական փիլիսոփաներ
Կատեգորիա:Իտալացի գիտնականներ
Կատեգորիա:Իտալացի կոմունիստներ
Հայոց ցեղասպանության հուշակոթող (Ալֆորվիլլ)

**Հայոց ցեղասպանության հուշակոթող**, հուշակոթող Ֆրանսիայի Ալֆորվիլլ քաղաքում։

## Պատմություն
Փարիզի հարակից քաղաք Ալֆորվիլում Հայոց ցեղասպանության զոհերին նվիրված հուշարձանը տեղադրվել է 1984 թվականին։ Այս հայաշատ քաղաքը Օշականի քույր քաղաքն է և ունի «Աշտարակ» կոչվող հրապարակ, որտեղ էլ փոքրիկ կանաչապատ տարածքում դրված է խաչքարը

## Ծանոթագրություններ

Կատեգորիա:Հայոց ցեղասպանության հուշարձաններ
Կատեգորիա:Ֆրանսիայի հայկական հուշարձաններ
Գուառոման

**Գուառոման** () մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Սիեռա Մորենա* շրջանում։ Տարածքը կազմում է 96 կմ2։ Բնակչությունը՝ 2909 մարդ (2010 թվականի տվյալներով)։ Պրովինցիայի վարչական կենտրոնից գտնվում է 52 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Պաշտոնական կայք 
* Web del Ayuntamiento de Guarroman 
* El Cronista de Guarromán (blog) 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Իսպանիայի քաղաքներ
Կատեգորիա:Խաեն պրովինցիայի բնակավայրեր
Հայոց ցեղասպանության հուշարձան (Իսի Լե Մուլինո)

**Հայոց ցեղասպանության հուշարձան**, հուշարձան Ֆրանսիայի Իսի Լե Մուլինո քաղաքում։

## Պատմություն
Փարիզի հարևանությամբ գտնվող Իսի Լե Մուլինո քաղաքը Էջմիածնի քույր քաղաքն է և աչքի է ընկնում հայերի մեծ թվով։ Հուշարձանը կառուցվել է հայ համայնքի ջանքերով՝ 1982 թվականին։ Հայ-ֆրանսիական բարեկամությունը խորհրդանշող այս կոթողը կառուցվել է անմահացնելու 1915 թվականի Մեծ եղեռնի զոհերի, նաև հանուն Ֆրանսիայի զոհված հայերի հիշատակը։

## Հեղինակ
* Քանդակագործ՝ Դավիթ Երևանցի

## Ծանոթագրություններ

Կատեգորիա:Հայոց ցեղասպանության հուշարձաններ
Կատեգորիա:Ֆրանսիայի հայկական հուշարձաններ
Աննա (Վալենսիա)

**Աննա ** ()ˋ մունիցիպալիտետ Իսպանիայում։ Մտնում է Վալենսիա պրովինցիայի մեջ։ Մունիցիպալիտետը գտնվում է Կանալ դե Նավարես շրջանում։ Զբաղեցնոմ է 21,4 կմ² մակերես։ Ըստ 2010 թվականի տվյալների՝ բնակչության թիվը 2758 մարդ։ Պրովինցյաի վարչական կենտրոնից գտնվում է 6 կմ հեռավորության վրա։

Կատեգորիա:Իսպանիայի բնակավայրեր
Իփիկրատես

**Իփիկրատես** () (մ. թ. ա. V դ.վերջ —IV դ, 1-ին կես), աթենական զորավար։ Բազմիցս ընտրվել է ստրատեգոս։ Վերակառուցել է աթենական թեթևազեն հետևակը և մի շարք հաղթանակներ տարել սպարտացիների նկատմամբ Կորնթոսյան պատերազմի ժամանակ (մ. թ. ա. 395-387 թթ.)։ Մ. թ. ա. 374-373 թ.-ին մասնակցել է պարսիկների՝ Եգիպտոս կատարած արշավանքին։ Դաշնակցային պատերազմի ժամանակ (մ. թ. ա. 357-355 թթ.) մեղադրվել է դավաճանության մեջ, սակայն արդարացվել է։

## Ծանոթագրություններ

Կատեգորիա:Աթենական զորավարներ
Սառը թեյ

** Սառը թեյ ** (նաև սառույցով թեյ), թեյի տեսակ։ Որպես զովացուցիչ ըմպելիք, սառը թեյը մեծ ճանաչում ունի Ռուսաստանում, ԱՊՀ և Բալթյան երկրներում 2000 թվականից հետո։ Սպառվում է հիմնականում ամռանը, մերձարևադարձային և արևադարձային շրջաններում։

## Պատմություն
Առաջին անգամ, երբ XIX դարում սառը թեյը հայտնվել է Ամերիկայի հարավում մեծ տարածում է ձեռք բերել, քանի որ այնտեղ մայիսից հոկտեմբեր ամիսների ընթացքում շոգ եղանակ է։ Մինչ այդ, արդեն Հնդկաստանից սև թեյ էր ներմուծվել Ամերիկա, բայց այն չի սպառվում եղանակային պայմաններից ելնելով։ Այսպիսով տաք թեյը սկսեց փոխարինվել սառը թեյով, որը հաճախ պատրաստվում է սառույցով կամ մի կտոր կիտրոնով։ Սառը թեյը դարձավ Հարավային Ամերիկայի ամենահայտնի ըմպելիքներից մեկը։ Լայն տարածում ունի նաև այլ երկրներում։

## Փաթեթավորված սառը թեյ
Շվեյցարիան հանդիսանում է փաթեթավորված սառը թեյի հայրենիքը։ Շվեյցարացի Մակս Շպրենգերը լինելով Ամերիկայում, հիացած էր սառը թեյի ծարավը հագեցնելու հատկությամբ և հայրենիք վերադառնալով՝ նոր գաղափար է առաջարկել ստեղծելու պատրաստի սառը թեյ շշերով։

## Սառը թեյի տեսակներ
Սառը թեյը կարող է լինել սև, կանաչ, խառը գունավորմամբ։ Կարող է ունենալ տարբեր համային խառնուրդներ՝ ինչպես բնական, այնպես էլ արհեստական ծագմամբ։ Սառը թեյը կարելի է խմել ինչպես սովորական ջրով այնպես էլ սառույցով։ Սառը թեյը կարելի է պատրաստել նաև տնային պայմաններում։ Գոյություն ունի նաև սառը կառկադե, պատրաստված սուդանական վարդի տերևներից։ Սառը թեյը չի պարունակում գազեր, պարունակում է քիչ շաքարավազ և պարունակում է անտիօքսիդանտներ։

## Սառը թեյի բաղադրատոմսերից
Սառը ջրին ավելացնել օղակաձև կտրատված կիտրոն, շաքարավազ ըստ ճաշակի, թեյի փաթեթները և թողնել արևոտ վայրում, թողնել մի քանի ժամ։ Պատրաստ լինելուց հետո ավելացնել սառույց։

## Սառը թեյի տարածվածություն
* ՝ հայտնի է Eistee անունով։ Rauch ընկերությունը համարվում է ամենահայտնի առտադրողներից
* ՝ Nestea և Lipton տեսակներն ամենատարածված ապրանքանիշն է Գերմանիայում, հատկապես դեղձի և կիտրոնի համերով սառը թեյերը
* ՝ այստեղ ևս լայն տարածում ունի։ Բազմաթիվ հյուրանոցների և ռեստորանների կերակրացանկի բաղադրիչ մասն է կազմում։ Հնդկաստանում առավել շատ օգտագործում են կիտրոնի համով թեյ, թեև դեղձի համովը նույնպես օգտագործում են։ Այստեղ սառը թեյի հայտնի ապրանքանիշերը Lipton և Nestlé ապրանքատեսակներն են։
* ՝ սպառվում է 1990 թվականից։ Lipton Ice Tea, Nestea և Frutea ապրանքանիշերի արտադրանքն ամենասպառվողն է։

## Ծանոթագրություններ

Կատեգորիա:Թեյ
Էլ Կաստիլյո դե լաս Գուարդաս

**Էլ Կաստիլյո դե լաս Գուարդաս** (), բնակավայր և մունիցիպալիտետ Իսպանիայում, գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 260 կմ2։ Բնակչությունը՝ 1612 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 54 կմ։

## Ժողովրդագրություն

## Արտաքին հղումներ
* El Castillo de las Guardas 
* Información de El Castillo de las Guardas 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Սևիլյա պրովինցիայի մունիցիպալիտետներ
Իգերա դե Կալատրավա

**Իգերա դե Կալատրավա** (), բնակավայր և մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Բոլիշոյ Խաեն* պրովինցիայում։ Տարածքը կազմում է 39 կմ2։ Բնակչությունը՝ 657 մարդ (2010 թվականի տվյալներով)։ Պրովինցիայի վարչական կենտրոնից գտնվում է 48 կմ հեռավորության վրա։

## Արտաքին հղումներ
* Պաշտոնական կայք
* Página oficial del Ayuntamiento de Higuera de Calatrava
* Página personal sobre Higuera de Calatrava

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Խաեն պրովինցիայի բնակավայրեր
Զիմբաբվեի դրոշ

**[[Զիմբաբվե]]ի դրոշ**ը Զիմբաբվեի Հանրապետության պետական խորհրդանիշերից է։ Այն սահմանված է Զիմբաբվեի Հանրապետության Սահմանադրությամբ և դրոշի մասին օրենքով։ Կազմված է կանաչ, սև, դեղին, սպիտակ և կարմիր գույներից ՝ լայնքի և երկայնքի 1։2 հարաբերակցությամբ։ Ընդունվել է 1980 թվականի ապրիլի 18-ին։

## Աղբյուրներ
* Flag of Zimbabwe 

Կատեգորիա:1980 դրոշներ
Կատեգորիա:Ազգային դրոշներ
Կատեգորիա:Զիմբաբվեի պետական խորհրդանիշեր
Բլո Կաստելո (պանիր)

**Բլո Կաստելո** (), կապույտ պանիր կովի կաթից, պատրաստված 1960-ական թվականներին դանիական «Tholstrup» պանրի ընկերության կողմից (հիմնադրվել է 1893 թվականին)։ Բլո Կաստելոն ունի փափուկ առաձգական կայունություն։ Այն հասունանում է 3 շաբաթում։ Այն լավագույն պանիրն է այն մարդկանց համար, ովքեր սովոր չեն յուրահատուկ ուժեղ համով կապույտ պանիրներ ուտելուն։

«Blå» դանիերենում նշանակում է կապույտ։ Կան նաև այս պանրի սև և սպիտակ տեսակները։

## Բաղադրություն
Հաշվարկը կատարված է 100 գրամ պանրի համար՝
* *Էներգետիկ արժեք* - 1779 կՋ / 432 կկալ
* *Պրոտեինների քանակ* - 13 գրամ
* *Ածխաջրեր* - 0.5 գ
* *Սպիտակուցներ* - 13 գ
* *Աղ* - 1.6 գ
* *Ճարպեր* - 27 գ

## Ծանոթագրություններ

## Արտաքին հղումներ
* Նկարագրություն Cheese.com-ից
* Աշխարի պանիրների բառարան  belcheese.by կայքից
* Բլո Կաստելո պանիր

Կատեգորիա:Դանիական պանիրներ
Կատեգորիա:Կապույտ պանիրներ
Կատեգորիա:Կովի կաթից պանիրներ
Կամպիլյո դե Արենաս

**Կամպիլյո դե Արենաս** (), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է *Սիեռա Մեխինա* շրջանում։ Տարածքը կազմում է 114 կմ2։ Բնակչությունը՝ 2084 մարդ (2010 թվականի տվյալներով)։ Պրովինցիայի վարչական կենտրոնից գտնվում է 38 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Պաշտոնական կայք 
* Web oficial del Ayuntamiento de Campillo de Arenas 

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Իսպանիայի քաղաքներ
Կատեգորիա:Խաեն պրովինցիայի բնակավայրեր
Ուգանդայի դրոշ

**[[Ուգանդա]]յի դրոշ**ը Ուգանդայի Հանրապետության պետական խորհրդանիշերից է։ Այն սահմանված է Ուգանդայի Հանրապետության Սահմանադրությամբ և դրոշի մասին օրենքով։ Կազմված է սև, դեղին, սպիտակ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1962 թվականի հոկտեմբերի 9-ին։

## Աղբյուրներ
* Flag of Uganda 

Կատեգորիա:1962 դրոշներ
Կատեգորիա:Ազգային դրոշներ
Կատեգորիա:Ուգանդայի պետական խորհրդանիշեր
Գարնանաթարամ

**Գարնանաթարամ **(), պատկանում է բարդածաղկավորների (*Compositae*) ընտանիքին։

## Կենսաբանական նկարագիր
Բույսի բարձրությունը հասնում է 40-60 սմ-ի։ Ցողունը քիչ խավոտ է, տերևները վարդակաձև նստած են արմատավզիկի մոտ երկարուկ ձվաձև են, մուգ կանաչ գույնի։ Մշակության մեջ հանդիպում են հետևյալ գարնանաթարամները՝ (*E.speciosus D.C.*), հայրենիքը Հյուսիսային Ամերիկան է՝ Կալիֆոռնիան։ Ծաղիկները կապտա-մանուշակագույն են։ Կենտրոնական մասը քիչ դեղնագույն է։ Նարնջագույն գարնանաթարամի (*E.aurantiacus Rgl.*) ծաղիկները նարնջագույն են։

## Մշակում
Գարնանաթարամը բազմամյա բույս է, բազմանում է սերմերով, երբեմն նաև բաժանումով։ Ցանկը կատարվում է հունվար-փետրվար ամիսներին ջերմատանը՝ ցանկարկղերի մեջ, ցանկի համար օգտագործվող սովորական հողախառնուրդում։ Ուշ ցանքի դեպքում կարող է նույն տարում չծաղկել։ Գրունտում տնկելիս բույսերի հեռավորությունը արվում է 20-25 սմ, Երևանի պայմաններում արևոտ տեղերում, սակայն կարող է աճել նաև կիսաստվերում։ Հողի նկատմամբ պահանջկոտ չէ, սակայն շատ լավ է աճում պարարտ հողերում։ Ոռոգումը տրվում է չափավոր։ Ծաղկում է ամառվա կեսերին։ Ծաղկային ձևավորումներում օգտագործվում է ղևանդներում, խմբավուրումներում և խառը ղևանդներում, մյուս ծաղկաբույսերի հետ միասին։

## Տեսակներ
* 
* 
* 
* 
* 
* 
* 

## Պատկերասրահ

Image:Erigeron-pumilus01.jpg|Shaggy Fleabane (*[[Erigeron pumilus]]*).
Image:Erigeron-subtrinervis01.jpg|Three-nerve Fleabane (*[[Erigeron subtrinervis]]*).
Image:Erigeron-tenuis01.jpg|Slender-leaf Fleabane (*[[Erigeron tenuis]]*).
Image:Erigeron-uniflorus01.jpg|One-flower Fleabane (*[[Erigeron uniflorus]]*).
Image:Erigeron-vernus01.jpg|Early White-top Fleabane (*[[Erigeron vernus]]*).
Image:Erigeron-hyssopifolius01.jpg|Hyssop-leaf Fleabane (*[[Erigeron hyssopifolius]]*).
Image:Erigeron-flagellaris01.jpg|Trailing Fleabane (*[[Erigeron flagellaris]]*).
Image:Erigeron-canus01.jpg|Hoary Fleabane (*[[Erigeron canus]]*).
Image:Erigeron-bellidiastrum01.jpg|Western Daisy Fleabane (*[[Erigeron bellidiastrum]]*).
Image:Erigeron-asper01.jpg|Rough Fleabane (*[[Erigeron asper]]*).
Image:Illustration Erigeron acer0.jpg|*[[Erigeron acris]]*, from Thomé *Flora von Deutschland, Österreich und der Schweiz* 1885.
Image:Erigeron-divergens01.jpg|Spreading Fleabane (*[[Erigeron divergens]]*).

## Գրականություն
* Ծաղկաբուծություն և դեկորատիվ այգեգործություն, Հ. Ե. Նարինջյան

Կատեգորիա:Բարդածաղկավորներ
Սենեգալի դրոշ

**Սենեգալի դրոշ**ը Սենեգալի Հանրապետության պետական խորհրդանիշներից է։ Այն սահմանված է Սենեգալի Հանրապետության Սահմանադրությամբ և դրոշի մասին օրենքով։ Կազմված է դեղին, կանաչ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1960 թվականի օգոստոսի 20-ին։

## Խորհրդանիշները
Սենեգալի կառավարությունը ներկայացրել է դրոշի հետևյալ մեկնաբանությունը. «Կանաչը մուսուլմանների համար Մարգարեի գույնն է, քրիստոնյաների համար` հույսի խորհրդանիշը, իսկ անիմիստների համար՝ արգավանդության գույնը։

Ոսկին հարստության նշանն է, խորհրդանշում է հանուն ժողովրդի կատարված աշխատանքի արդյունքները՝ նախապատվությունը տալով տնտեսական խնդիրների լուծմանը, ինչն ուղղված է մշակութային մակարդակի բարձրացմանը։ Դա Սենեգալի ժողովրդի երկրորդ հիմնական նպատակն է։ Ոսկին համապատասխանում է դեղին գույնին, որ արվեստի, գրության, մտքի գույնն է։

Կարմիրը արյան գույնն է, կյանքի գույնը։ Այն հիշեցնում է Սենեգալի ժողովրդի տված զոհերի հիշատակը, ինչպես նաև անզուսպ ցանկությունը պայքարել թույլ զարգացվածության դեմ։

Աստղի հինգ թևերը խորհրդանշում են հինգ մայրցամաքների բնակիչների գիտելիքները Սենեգալի մասին։ Այն ներկայացնում է երկինքն ու բարձր ձգտումներն այն ժողովրդի, որ ապրում է ոչ միայն բրնձով ու հացով։ Նրա կանաչ գույնը խորհրդանշում է հույսն ու Սենեգալի Հանրապետության նոր հռչակված անկախությունը։
## Պատմական դրոշներ

Կատեգորիա:Սենեգալի պետական խորհրդանիշեր
Կատեգորիա:Ազգային դրոշներ
Կատեգորիա:1960 դրոշներ
Մարիա Կոդամա

[250px|մինի|Մարիա Կոդաման լրագրողների հետ ([2010 թվական)]]
**Մարիա Կոդամա** (*María Kodama*, ), Խորխե Լուիս Բորխեսի այրին, որը ղեկավարում է գրողի անվան միջազգային հիմնադրամն ու կրում է նրա թողած գրական ժառանգության իրավունքները։

## Կենսագրություն
Ծնվել է Բուենոս Այրեսում 1937 կամ 1945 թվականին (տարբեր աղբյուրներում հայտնված տվյալները չեն համընկնում) ճապոնացու ու գերմանուհու ընտանիքում։ Համալսարանում սովորելու տարիներին լսել է Բորխեսի դասախոսությունները, դարձել է նրա քարտուղարուհին, օգնել է կույր գրողին հին սկանդինավյան գրականության թարգմանություններում, հետաքրքրություն է արթնացրել ճապոնական մշակույթի նկատմամբ։

## Ամուսնությունը Բորխեսի հետ
Մահից քիչ առաջ, 1986 թվականին Կոդաման ու Բորխեսն ամուսնացել են, սակայն, ընդունված օրենքի համաձայն նորապսակներից ոչ մեկը ներկա չի գտնվել այդ արարողությանը։

Կոդամայի ու Բորխեսի ամուսնության օրինականությունը վիճելի է, քանի որ փաստացի գրողը դեռ ամուսնալուծված չէր նախկին կնոջից՝ Էլզա Էսթետե Միլյանից. այդ ժամանակվա արգենտինական օրենսդրությունում չկար *ամուսնալուծություն* հասկացությունը։

## Ծանոթագրություններ

## Արտաքին հղումներ
* Մարիա Կոդամայի հարցազրույցը «Ազատություն» ռադիոյին
* Fundación Internacional Jorge Luis Borges
* Oficial Facebook

Կատեգորիա:Խորխե Լուիս Բորխես
Կատեգորիա:Արգենտինացի թարգմանիչներ
Կատեգորիա:20-րդ դարի թարգմանիչներ
Կատեգորիա:Արգենտինացի գրողներ
Սոմալիլենդի դրոշ

**[[Սոմալիլենդ]]ի դրոշ**ը Սոմալիլենդի պետական խորհրդանիշներից է։ Այն սահմանված է Սոմալիլենդի Սահմանադրությամբ և դրոշի մասին օրենքով։ Կազմված է կանաչ, սև, սպիտակ և կարմիր գույներից ՝ լայնքի և երկայնքի 1։2 հարաբերակցությամբ։ Ընդունվել է 1996 թվականի Հոկտեմբերի 14-ին։

## Աղբյուրներ
* Flag of Somaliland 

Կատեգորիա:1996 դրոշներ
Կատեգորիա:Ազգային դրոշներ
Կատեգորիա:Սոմալիլենդի պետական խորհրդանիշեր
Պուրուլյենա

**Պուրուլյենա**, քաղաք Իսպանիայում, գտնվում է Գրանադա տարածաշրջանի Անդալուզիայի ինքնավար մարզում։ Համայնքապետարանը գտնվում է Գուադիսում։ Տարածքը ընդգրկում է 21,19 կմ ² տարածք, 2010 թվականին բնակչությունը 2262 մարդ էր։

Պուրուլյենայում ինչպես և Գուադիսում տները կարծես ժայռափոր լինեն, քանի որ քաղաք գտնվում է բարձրադիր լեռնային գոտում։ Տեղացիները դեռևս հին ժամանակներից ապրում են ժայռափոր տներում, որոնք դրսից այնքան էլ նկատելի չեն։ Այն նկատելի է վառարանների խողովակների և հեռուստատեսային ալեհավաքների միջոցով։

## Արտաքին հղումներ
* Պուրուլյենա Գրանադա պրովինցիայի պաշտոնական կայքում 

Կատեգորիա:Գրանադա պրովինցիայի մունիցիպալիտետներ
Դանիիլ Զաբոլոտնի

**Դանիիլ Զաբոլոտնի** (), սովետական մանրէաբան և համաճարակագետ։

## Կյանք և գործունեություն
1922 թվականին եղել է ուկրաինական ՍՍՏ ԳԱ ակադեմիկոս և պրեզիդենտ (1928—1929 թվականներ)։ Գիտական համաճարակագիտության հիմնադիրը ՍՍՀՄ-ում։ Ավարտել է Կիևի համալսարանի բժշկական ֆակուլտետը։ 1893 թվականին Զաբոլոտնին իր վրա փորձելով ապացուցել է, որ խոլերայի վակցինայի ներընդունումը կանխում է խոլերայով հիվանդացումը։

## Ծանոթագրություններ

Կատեգորիա:Խորհրդային մանրէաբաններ
Կատեգորիա:ԽՍՀՄ ԳԱ իսկական անդամներ
Կատեգորիա:Կիևի համալսարանի շրջանավարտներ
Կատեգորիա:Ռուս կենսաբաններ
Կատեգորիա:Ռուս բժիշկներ
Կատեգորիա:Ռուս գիտնականներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Անձինք նամականիշերի վրա
Կատեգորիա:Խորհրդային ակադեմիկոսներ
Այխտալ

** Այխտալ ** (), քաղաք Գերմանիայի Բավարիա երկրամասում։

Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 9642 մարդ (ըստ 2010 թվականի դեկտեմբերի 31-ի)։ Տարածքը կազմում է 23,64 կմ²։ Պաշտոնական կոդ՝ *08 1 16 081*։

Քաղաքը բաժանված է 3 քաղաքային համայնքի։

ձախից|մինի
մինի

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Վլադիմիր Զաբոլոտնի

**Վլադիմիր Զաբոլոտնի Իգնատևիչ** (), սովետական ճարտարապետ.

## Կյանք և գործունեություն
Վլադիմիր Զաբոլոտնին ծնվել է 1898 թվականի օգոստոսի 1-ին (որոշ փաստաթղթերում նրա ծննդյան տարեթիվն է համարվում 1898 թվականի օգոստոսի 13)՝ Կիևում։
Դարձել է ՍՄԿԿ անդամ 1944 թվականից։ 1928 թվականին ավարտել է Կիևի գեղարվեստական ինստիտուտի ճարտարագիտական ֆակուլտետը։ Զաբոլոտնիի աշխատանքներից են Կրիվոյ ռոգ, Կրեմենչուգ, Դնեպրոձերժինսկ քաղաքների հատակագծերը, 1945—1956 թվականներին եղել է ՈւՍՍՀ ճարտարապետության ակադեմիայի պրեզիդենտ։ Վլադիմիր Զաբոլոտնին մահացել է 1962 թվականի օգոստոսի 3-ին՝ Կիևում։

## Ծանոթագրություններ

Կատեգորիա:Խորհրդային ճարտարապետներ
Կատեգորիա:Խորհրդային մանկավարժներ
Կատեգորիա:Ճարտարապետներ այբբենական կարգով
Կատեգորիա:Մոդեռնիստ ճարտարապետներ
Կատեգորիա:Ուկրաինացի ճարտարապետներ
Կատեգորիա:Ստալինյան մրցանակի դափնեկիրներ
Կատեգորիա:Քաղցկեղից մահացածներ
Տոգոյի դրոշ

**[[Տոգո]]յի դրոշ**ը Տոգոյի Հանրապետության պետական խորհրդանիշերից է։ Այն սահմանված է Տոգոյի Սահմանադրությամբ և դրոշի մասին օրենքով։ Կազմված է կանաչ, դեղին, սպիտակ և կարմիր գույներից ՝ լայնքի և երկայնքի 500։809 հարաբերակցությամբ։ Ընդունվել է 1960 թվականի ապրիլի 27-ին։

## Պատմական Դրոշներ

## Աղբյուրներ
* Flag of Togo 

Կատեգորիա:1960 դրոշներ
Կատեգորիա:Ազգային դրոշներ
Կատեգորիա:Տոգոյի պետական խորհրդանիշեր
Նիկոլայ Զաբոլոցկի

**Նիկոլայ Ալեքսեևիչ Զաբոլոցկի** (), ռուս սովետական բանաստեղծ, թարգմանիչ։

Նիկոլայ Զաբոլոցկին ծնվել է 1903 թվականի ապրիլի 24-ին(կամ մայիսի 7-ին)՝ Կազանում։ Առաջին ժողովածուն լույս է տեսել 1929 թվականին։ Զաբոլոցկին 1950 թվականների ստեղծագործություններում արծարծում է քաղաքացիական, հոգեբանական, բարոյական խնդիրներ («Ձախորդը»՝ 1953 թվականին, «Տգեղ աղջիկը»՝ 1955 թվականին, «Պառավ դերասանուհին»՝ 1956 թվականին)։ Թարգմանել է Շ․ Ռուսթավելու «Ընձենավորը», նմուշներ գերմանական դասական պոեզիայից։ Մահացել է 1958 թվականի հոկտեմբերի 14-ին՝ Մոսկվայում։


Мемориальная доска Николаю Заболоцкому в г.Киров.JPG|Զաբոլոցկու հուշատախտակը Կիրով քաղաքում
Могила поэта Николая Заболоцкого.JPG|Նիկոլայ Զաբոլոցկու շիրմաքարը Նովոդևիչյան գերեզմանատանը

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս թարգմանիչներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Նովոդևիչյան գերեզմանատանը թաղվածներ
Կատեգորիա:Խորհրդային բանաստեղծներ
Կատեգորիա:Խորհրդային թարգմանիչներ
Կատեգորիա:Ռուս մանկագիրներ
Կատեգորիա:20-րդ դարի ռուս բանաստեղծներ
Կատեգորիա:Ռուսաստանի պետական մանկավարժական համալսարանի շրջանավարտներ
Կատեգորիա:Բանաստեղծներ այբբենական կարգով
Մարիո Դրագի

**Մարիո Դրագի** (, ), իտալացի տնտեսագետ, 2011 թվականի նոյեմբերից Եվրոպայի կենտրոնական բանկի (ԵԿԲ) նախագահն է։

## Կենսագրություն
Ավարտել է Հռոմի Լա Սապիենցա համալսարանը, Մասաչուսեթսի տեխնոլոգիական համալսարանում ստացել է տնտեսագիտության դոկտորի աստիճան, Ֆլորենցիայի համալսարանում 1981 թվականից 1991 թվականներին աշխատել է պրոֆեսոր։ 1984 թվականից 1990 թվականներին եղել է Համաշխարհային բանկի գործադիր տնօրենը։ 1991 թվականից 2001 թվականը եղել է Գանձապետարանի գլխավոր տնօրենը, 1993 թվականից 2001 թվականը` Մասնավորեցման Կոմիտեի նախագահը։ 2002 թվականից 2005 թվականը Մարիո Դրագին եղել է Goldman Sachs International-ի գործադիր տնօրենը։
2005 թ. դեկտեմբերին Մարիո Դրագին դառնում է Իտալիայի բանկի նախագահ և աշխատում է մինչև 2011 թ. լիազորություների ավարտվելը։
2011 թ. հունիսի 24-ին Բրյուսելում եվրագոտու մասնակից երկրների հավաքի ժամանակ հայտարարվում է Մարիո Դրագիին ութ տարով, մինչև 2019 թ. հոկտեմբերի 24-ը Եվրոպայի կենտրոնական բանկի նախագահ նշանակելու մասին։

* 2014 թ. Forbes-ը Մարիո Դրագիին հայտարարել է աշխարհի 8-րդ ամենաազդեցիկ մարդը։

## Ծանոթագրություններ

## Արտաքին հղումներ
* 

Կատեգորիա:Իտալացի տնտեսագետներ
Կատեգորիա:Հռոմի Սապիենզա համալսարանի շրջանավարտներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Իտալիայի քաղաքական գործիչներ
Սմուրֆիկները (մուլտֆիլմ)

**Սմուրֆիկներ** (), ընտանեկան կատակերգություն, Ռաջա Գոսնելլը սմուրֆիկների մասին։ Ֆիլմի պրեմիերան Ամեիկայի Միացյալ Նահանգներում տեղի է ունեցել 2011 թվականի հուլիսի 29, Ռուսաստանում` օգոստոսի 11-ին։

## Բովանդակություն
Փախուստի դիմելով չար կախարդ Գառգամելայից սմուրֆիկները լքեցին իրենց հարազատ գյուղը։ Իրենց կախարդական աշխարհում նրանք ուղիղ ընկնում են Նյու-Յորքի Կենտրոնական այգի։ Այսպիսով փոքրիկ, բայց քաջ սմուրֆիկները փնտրում են իրենց տան ճանապարհը։

## Դերասաններ և կերպարներ
### Մարդիկ
* Հենք Ազարիա - Գառգամել
* Նիլ Պատրիկ Հարիս - Պատրիկ Ուինսլոու
* Ջեյմա Մեյս - Գրեիս Ուինսլոու
* Սոֆիա Վերգարա - Օդիլ
* Թիմ Գան - Հենրի

### Սմուրֆիկներ
* Ջոնաթան Ուինթերս - Հայր Սմուրֆ
* Քեյթի Փերրի - Սմուրֆետտա
* Անտոն Էլչին - Ուոլին
* Ալան Քամինգ - կտրիճ
* Ֆրեդ Արմիզեն - Խելացի Սմուրֆ
* Ջորջ Լոպես - փնթփնթան մարդ
* Հերի Բասարաբա - Հերկուլես
* Ջոն Օլիվեր - Գեղեցիկ
* Փոլ Ռուբենս - Սրամիտ, կատակասեր
* Քենան Թոմփսոն - Ագահ Սմուրֆ
* Թոմ Քեյն - Պատմիչ

## Արտադրություն
Նկարահանումները տեղի են ունեցել 2011 թվականի մարտի 26-ից հունիսի 21-ը։

## Արձագանքներ (ակնարկներ)
Ֆիլմը հիմանականում ստացել է բացասական ակնարկներ։ Rotten Tomatoes-ի կողմից 21% դրական արձագանք։ Metacritic-ի օգնությամբ ֆիլմի վարկանիշը ավելացել է 30 բալով։

## Շարունակությունը
2013 թվականի հուլիսի 31-ին դուրս եկավ «Սմուրֆիկներ»-ի շարունակությունը՝ «Սմուրֆիկներ 2»:Ռուսաստանում «Սմուրֆիկներ 2»-ի պրեմիերան տեղի ունեցավ 2013 թվականի օգոստոսի 1-ին։ Ըստ պլանների 2016 թվականին կթողարկվի «Սմուրֆիկներ 3»-ը։

## Պատկերասրահ

Samsun 75.JPG|
Samsun 76.JPG|


## Կայքեր
* http://www.sonypictures.com/movies/thesmurfs2/discanddigital/ 
* http://www.imdb.com/title/tt0472181/
* http://www.bcdb.com/bcdb/cartoon.cgi?film=117104/
* http://www.boxofficemojo.com/movies/?id=smurfs.htm
* http://www.rottentomatoes.com/m/the_smurfs/
* http://www.metacritic.com/movie/the-smurfs

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:3D մուլտֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Կոմիքսների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Columbia Pictures մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում 2011 թվականին
Պլոխինգեն

** Օվեն** (), կոմունա Գերմանիայում, Բադեն Վյուրտեմբերգի տարածքում։

Մտնում է Էլինգեն շրջանի կազմի մեջ։ Բնակչությունը 14 045 մարդ է (2010 թվականի դեկտեմբերի 31–ի տվյալներով։ Զբաղեցնում է 10, 65 կմ² տարածք։ Պաշտոնական կոդը՝ *08 1 16 056*։
Քաղաքը հայտնի է իր Րատուշայով և Հունդետվասսերայի տնով։

## Նման քաղաքներ
*  Ցվետլ, Ավստրիա (1996)

## Պատկերասրահ

PlochingenRathaus2.jpg|Հին Ռատուշա
Hunderwasserhaus Plochingen.jpg|Հունդետվասսերայի տուն


## Ծանոթագրություններ

## Արտաքին հղումներ
* պաշտոնական կայք

Կատեգորիա:Գերմանիայի քաղաքներ
Ռայխենբախ ան դեր Ֆիլս

** Ռայխենբախ** (), կոմունա Գերմանիայում, Բադեն Վյուրտեմբերգի տարածքում։

Մտնում է Էլինգեն շրջանի կազմի մեջ։ Բնակչությունը 7936 մարդ է (2010 թվականի դեկտեմբերի 31–ի տվյալներով)։ Զբաղեցնում է 7, 43 կմ² տարածք։ Պաշտոնական կոդը՝*08 1 16 058*։

## Քույր քաղաքներ
*  Սենտ Սավին (Ֆրանսիա)

## Ծանոթագրություններ

## Արտաքին հղումներ
* պաշտոնական կայք

Կատեգորիա:Գերմանիայի քաղաքներ
Ֆրիխիլյանա

**Ֆրիխիլյանա** () համայնք Իսպանիայում՝ անդալուզական Մալագա պրովինցիայի *Աքսարկիա Կոստա դել Սոլ* շրջանում։ Տարածքը՝ 41 կմ2։ Բնակչությունը՝ 3171 մարդ (2010 թվականի տվյալներով)։ Պրովինցիայի վարչական կենտրոնից գտնվում է 56 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Իսպանիայի քաղաքներ
Կատեգորիա:Մալագա պրովինցիայի բնակավայրեր
Հիացինտ

[240px|մինի|Ժան Բրոկ - «[Հիացինտի մահը»]]
**Հիացինտ**, հին հունական դիցաբանության մեջ Սպարտայի թագավորի պատանի որդին, նետաձիգ աստված Ապոլլոնի ընկերը։ Հիացինտը սիրունատես, իր գեղեցկությամբ օլիմպիական աստվածներին հավասար մահկանացու էր։

Սպարտացիները հմուտ լինելով մարմնամարզության մեջ հաճախ էին մարզումներ անցկացնում։ Ապոլլոնը մի օր ընկերոջ հետ զբոսանքի է գնում Եվրտաս գետի ափը և միանում սպարտացիներին։ Մի անգամ Ապոլլոնն ու Հիացինտը իրենց ուժերն էին փորձում սկավառակ նետելու մեջ։ Հերթը ամենազոր Ապոլլոնինն էր, նա սկավառակը նետեց այնքան բարձր, որ այն հասավ մինչև երկինք։ Ցած ընկնելու պահին Հիացինտը վազում էր դեպի ընկնելու վայր, նա ցանկանում էր արագ վերցնել և իր նետումով ապացուցել ամենազոր Ապոլլոնին, որ ինքն էլ իր ուժով չի զիջում նրան։ Սակայն սկավառակը այնպիսի ուժով ընկավ գետին, որ անկման հարվածից հետ մղվելով դիպավ Հիացինտի գլխին։ Գեղեցիկ Հիացինտը թաթախված էր արյան մեջ։ Գունատվեց պատանին, Ապոլլոնը ամեն ինչ անում էր ընկերոջը փրկելու համար, փորձում էր արյան հոսքը կանգնեցնել, սակայն մարում էր Հիացինտը։ Ապոլլոնը հուսահատված էր իր անզորությունից։ Նա անիծում էր իրեն, որ դարձավ սիրելի ընկերոջ մահվան պատճառը, նա ցանկանում էր ինքն էլ մեռնել և չլինել այլևս անմահ։ Հադեսի թագավորության դռները բացվել էին և ներս թողեցին Հիացինտի հոգուն։ Արցունքները հոսում էին Ապոլլոնի այտերի վրայով։ Նա իր խոսքը հղեց առ երկիր, որպեսզի Հիացինտի վառ հիշատակը հավերժ մնա բոլորի հոգիներում։ Այնքան հզոր էր Ապոլլոնի խոսքը, որ Հիացինտի արյունից ծաղիկներ աճեցին և դարձան ալ կարմիր հիակինտ ծաղիկները։ Հիացինտի հիշատակը մեծարում են նաև մարդիկ նշելով հիկինթյան օրեր։

## Գրականություն
* Ն. Ա. Կուն. Հին Հունաստանի լեգենդներն ու առասպելները - 1989 թ.

Կատեգորիա:Հին հունական առասպելաբանություն